**Αγαπητοί γονείς**

Με μεγάλη χαρά υποδεχθήκαμε ξανά τα παιδιά μας στους Βρεφονηπιακούς και Παιδικούς Σταθμούς μας! Έχουμε ήδη μπει στην καθημερινότητά μας, δεν λείπουν όμως κάποιες **δυσκολίες** και **προβληματισμοί** που κάποιοι από εσάς ενδεχομένως αντιμετωπίζετε με την **επάνοδο των παιδιών στον παιδικό σταθμό**, καθώς και δυσκολίες των ίδιων των παιδιών που κλήθηκαν για **τρίτη φορά** φέτος να προσαρμοστούν στο περιβάλλον του παιδικού σταθμού. Επιθυμία μας είναι να σταθούμε δίπλα σας και να απαντήσουμε στις απορίες και τους προβληματισμούς που όλοι οι γονείς έχουμε προσπαθώντας να κάνουμε το καλύτερο για τα παιδιά μας.

 Για το σκοπό αυτό την Δευτέρα **31/5** και ώρα **4.45 – 6.00,** (αφορά τους γονείς των Σταθμών **Α Δροσιάς**, **Β Δροσιάς**, **Διονύσου** και **Ροδόπολης**) η **ΕΣΤΙΑ** διοργανώνει **διαδικτυακή ομιλία** με θέμα : **“Ξανά στον Παιδικό Σταθμό!!!”** που θα πραγματοποιήσει ο ψυχολόγος της Συμβουλευτικής μας Υπηρεσίας κ. **Λάσδας Λάμπρος.**. Αντίστοιχα για τους γονείς των Σταθμών **Άνοιξης**, **Αγίου Στεφάνου Παράρτημα Α** , **Αγίου Στεφάνου Παράρτημα Β (ΑΒΥΠ)** και **Κρυονερίου** η ίδια ομιλία θα πραγματοποιηθεί την Δευτέρα **7/6** και ώρα **4.45-6.00.**

 Εμείς έχουμε συγκεντρώσει κάποιες απορίες, αφουγκραζόμενοι εσάς κατά το σύντομο διάστημα της λειτουργίας μας.

Στις ερωτήσεις που ακολουθούν μπορείτε να προσθέσετε και άλλες, προκειμένου να απαντηθούν από τον κο Λάσδα και παρακαλούμε να τις συμπληρώσετε στο τέλος της παρούσας σελίδας. Στο τέλος της ομιλίας θα αφιερωθεί λίγος χρόνος προκειμένου να απευθύνετε και απευθείας ερωτήσεις στον κο Λάσδα.

Επιπλέον, παρακαλούμε να μας γράψετε στο παρόν έντυπο με ευδιάκριτους χαρακτήρες το **e-mail σας** (ή εναλλακτικά να το αποστείλετε στο info@estiadionysou.gr αναφέροντας το ονοματεπώνυμο του παιδιού και σε ποιόν Σταθμό φοιτά), στο οποίο θα σας αποστείλουμε την πρόσκληση για την διαδικτυακή ομιλία. Θα ενημερωθείτε άμεσα για την πλατφόρμα που θα χρησιμοποιηθεί, προκειμένου να έχετε κάνει την προετοιμασία που χρειάζεται.

Σας ευχαριστούμε πολύ

Η διευθύντρια της ΕΣΤΙΑΣ Ο Πρόεδρος της ΕΣΤΙΑΣ

Καμακάρη Μ. Στέλλα Κοκκαλάς Γ. Νικόλαος

Η Προϊσταμένη των Παιδικών Σταθμών

Γαρδικιώτη Γεωργία

 **ΕΡΩΤΗΣΕΙΣ ΓΙΑ ΤΗΝ ΟΜΙΛΙΑ**

1. Το παιδί μου το πρωί κλαίει και δε θέλει να πάει στο σχολείο. Γιατί;
2. Οι αντιδράσεις του είναι έντονες από το σπίτι. Πώς να το διαχειριστώ ;
3. Ενώ ξεκινάει με χαρά από το σπίτι , φτάνοντας στην πόρτα του σχολείου “γαντζώνεται”επάνω μου, κλαίει και με τραβάει να φύγουμε. Τί φταίει ;Τί να κάνω;
4. Το παιδί μου δεν παρουσίασε ιδιαίτερη δυσκολία στην προσαρμογή, στην αρχή του σχολικού έτους. Δεν έκλαιγε, ούτε είχε άλλες αντιδράσεις ενώ τώρα που το αφήνω στο σχολείο το πρωί κλαίει. Γιατί συμβαίνει αυτό; Είναι φυσιολογικό;
5. Πόσος καιρός θα χρειαστεί για να επανενταχτεί ομαλά και να σταματήσει να κλαίει; Τί μπορώ να κάνω εγώ σαν γονέας για να το βοηθήσω;
6. Το παιδί μου είναι χαρούμενο στο σχολείο και όλα δείχνουν μια χαρά, αλλά στο σπίτι εμφανίζει διάφορες αντιδράσεις όπως π.χ κλαίει εύκολα, αρνείται να φάει, δυσκολεύεται να κοιμηθεί ή όταν κοιμάται είναι ανήσυχο και ξυπνάει μέσα στον ύπνο του. Τί του συμβαίνει;
7. Το παιδί μου φέτος με το άνοιξε-κλείσε του σχολείου έγινε “φυσαρμόνικα” Προβληματίστηκα για το αν πρέπει να το ξαναστείλω, δεδομένου ότι έμεινε λίγος καιρός. Εν τέλει το ξαναέστειλα. Έκανα καλά ή του δημιούργησα συναισθηματική δυσκολία με το σκαμπανέβασμα;
8. Η χρονιά φέτος ήταν χαμένη. Τί οφέλη θα προλάβει να αποκομίσει το παιδί από το σχολείο μέσα σε τόσο λίγο χρονικό διάστημα;

Συμπληρώστε εδώ τις δικές σας ερωτήσεις

Γράψτε εδώ το μέιλ στο οποίο θα σας στείλουμε την πρόσκληση